የህግን የበላይነትን ለማረጋገጥ ህብረተሰቡ ከመንግሥት ጎን መሆን እንደሚገባው ተገለጸ
አዳማ፡- የህግ የበላይነትን በማረጋገጥ ሰላምን ለማስ ፈን ህብረተሰቡ ከመንግሥት ጎን በመሆን የሚሠራውን ሥራ አጠናክሮ መቀጠል እንዳለበት አንዳንድ የአዳማ ከተማ ነዋሪዎች ገለጹ።ሰሞኑን ከአርቲስት ሀጫሉ ሁንዳሳ ህልፈተ ህይወት ጋር ተያይዞ የተከሰተ ሁከትና ግጭት አስመልክቶ የአዲስ ዘመን ጋዜጣ ያነጋገራቸው የከተማዋ ነዋሪዎች በሰጡት አስተያየት፣ መንግሥት የህግ የበላይነትን በማረጋገጥ ሰላምና ደህንነትን በማስፈን ዜጎች በሰላም ወጥተው እንዲገቡ ለማድረግ እየሠራ መሆኑን አስታውቀዋል። ህብረተሰቡ ከመንግሥት ጎን በመሆን አጥፊዎችን በማጋለጥ የህግ የበላይነት እንዲረጋገጥ መሥራት እንዳለበትም አመልክተዋል። የከተማዋ ነዋሪ የሆኑት
አቶ ጌቱ ጎሳ
እንደተ ናገሩት፤ መንግሥት
ከዚህ በፊት ህግ
በማስከበር በኩል ቸልተኝነት
ያሳየ መሆኑን ጠቁመው፤
አሁን ላይ የዜጎችን
ደህንነት በማስጠበቅ ሰላም
እንዲሰፈን በርካታ ሥራዎች
እየሠራ ነው ብለዋል።
ህብረተሰቡም የህግ የበላይነትን
እንዲረጋገጥ ከመንግሥት ጎን
በመሰለፍ፤ አጥፊዎች በማጋለጥና
የአካባቢውን ሰላም በማስጠበቅ
ረገድ የሚሠራውን ሥራ
አጠናክሮ መቀጠል እንዳለበት
ተናግረዋል። በሰሞኑ በተከሰተው ጥፋት የበርካታ ዜጎች ክብር የሆነ ህይወት ማለፉና የንብረት ውድመት መከሰቱ እጅግ እንዳሳዘናቸው ገልጸው፤ አርቲስቱን በመግደልና የሰው ህይወት ማጥፋት እንዲሁም ንብረት በማውደም የተጠረጠሩ ግለሰቦች በቁጥጥር ሰር መዋላቸው የህግ የበላይነትን ለማረጋገጥ የሚያስችል ተግባር መሆኑን አመልክተዋል።የጥፋት ኃይሎች ሰሞኑን ወጣቱ በድጋሜ ለመቀስቀስ የተለያዩ መልዕክቶችን ያስተላለፉ መሆኑን ጠቁመው፤ እነዚህ ዓይነት የሀገር ሰላም የማይፈልጉ ኃይሎች ላይ እየተወሰደ ያለ ዕርምጃ ተጠናክሮ መቀጠል እንደሚገባው አስታውቀዋል። ወጣቱም አሁን ላይ ለፖለቲካ መጠቀሚያ መሆኑን አውቆ በመንቃት የእነዚህን የጥፋት ኃይሎች ድርጊት መቃወም እንደሚገባው ጠቁመው፤ ሰላም ወዳዱን ህብረተሰብ ሰላም በማስጠበቅ እየሠራ ያለውን ሥራ አጠናክሮ ማስቀጠል እንዳለበት አመልክተዋል። ህብረተሰቡ ንብረታቸው የወደመባቸው የህብረተሰብ ክፍሎች መልሶ እንዲቋቋሙ በማድረግ አብሮነቱን ማሳየት እንዳለበትም ጠቁመዋል። ሌላኛው የከተማ ነዋሪ
ወጣት ተስፋዬ አበራ
በበኩሉ፣ የንጹሐን ህይወት
እንዲጠፋና ንብረት እንዲወድምና
ሰላምና መረጋጋት እንዲደፈርስ
ያደረጉ የጥፋት ኃይሎች
ላይ መንግሥት እየወሰደው
ያለው ዕርምጃ የህግን የበላይነት ለማረጋገጥ የሚያስችል መሆኑን ጠቁሞ፤የዜጎች ወጥቶ ለመግባት ያለባቸውን ስጋት ሊቀርፍ የሚችል በመሆኑ ህብረተሰቡ ከመንግሥት ጎን በመሆን የሚጠበቅበትን ኃላፊነት መወጣት እንዳለበት አመልክቷል። የአንድ ባለሀብት ንብረት ሲቃጠል ብዙ ዜጎች ናቸው ሥራ አጥ የሚሆኑት የሚለው ወጣት ተስፋዬ፤ ጥያቄ ያለው አካል ካለ ጥያቄውን የህግ አግባብ በመከተል ማቅረብ ይኖርበታል እንጂ የፖለቲካ ቁማርተኞች መጠቀሚያ መሆን እንደሌለበት አመልክተዋል። አገር ወዳድ የሆኑ ዜጎች ሀገርን ከጥፋት ኃይሎች ነቅቶ መጠበቅ እንዳለባቸው አሳስቧል። አሁንም ውጭ ሀገር ሆነው የሀገርን ሰላም ለማደፈረስና ሰው በሰላም ወጥቶ እንዳይገባ የተለያዩ የሽብርና የስጋት ወሬዎች የሚያናፍሱ ኃይሎች መኖራቸው ጠቁመው፤ መንግሥት እነዚህን አካላት ለህግ ማቅረብ እንዳለበት አመልክቷል። በሰላም እየኖረ ባለው ህዝብ መካከል ግጭትና ሁከት በመፍጠር ህዝብን ከህዝብ በማጫረስ ሀገር ለማፈረስ ሲሠራ የነበረው ሴራ ምንም እንኳን የከሽፈ ቢሆንም፤ ህብረተሰቡም ከመንግሥት ጋር በመተባበር ሰላም ለማስፈን የሚሠራውን ሥራ አጠናክሮ መቀጠል እንዳለበት መክሯል። ሰሞኑን በተከሰተው አለመረጋጋት
ዜጎች ህይወታ ቸውን አጥተዋል ንብረት በመውደሙ በእጅጉ ማዘናቸውን የገልጹት ወይዘሮ ሀሊማ ቃበቶ በበኩላቸው፤ መንግሥት ዕርምጃ ባይወስድ ኖረ የጥፋት ኃይሎቹ ወጣቱን መጠቀሚያ በማድረግ ትልቅ ጥፋት ያደርሱ እንደነበር ጠቁመዋል። እነዚህን የጥፍት ኃይሎች የማጋለጥ እና ለህግ የማቅረብ ኃላፊነት የህብረተሰቡም መሆን እንዳለበት አሳስበዋል። አሁንም ውጭ ሀገር ሆነው አገር ለማተራመስ ሌት ተቀን እየሠሩ ያሉ አካላት አሉ የሚሉት ወይዘሮዋ፤ ህዝቡ ደህንነቱን ተጠብቆ በሰላም ወጥቶ ሠርቶ እንዳይገባ የሽብር ወሬ በመንዛት ህዝቡን ስጋት ውስጥ የሚከትቱ አካላት ከድርጊታቸው መቆጠብ እንዳለባቸው አስታውቀዋል። መንግሥትም በሀገር ውስጥም ሆነ በውጭ ያሉ ህዝብን በሚያሸብሩ የጥፋት ኃይሎች ላይ ዕርምጃ በመውስድ የህግ የበላይነትን የማረጋገጥ ሥራውን አጠናክሮ መቀጠል እንዳለበት አመልክተዋል።ህዝቡም የሚናፈሱ ያልተረጋገጡ
መሠረተ ቢስ ወሬዎች
ከመስማት ይልቅ ከትክክለኛው
ምንጫቸው የተረጋገጥ መረጃዎች
መውስድ እንዳለበት ጠቁመው፤
በህዝቡ መካከል ስጋትና
ሽብር የሚፈጥሩ ግለሰቦችንም
ሆነ ቡድኖችን ለህግ
አሳልፎ በመስጠት የበኩሉን
ኃላፊነት በመወጣት የህግ
የበላይነት እንዲኖር ማድረግ
ይገባል ሲሉ ተናግረዋል።አዲስ ዘመን ሐምሌ 13/2012ወርቅነሽ ደምሰው